Esgotades les 1.000 inscripcions per a la VI Volta a Peu contra la Violència de Gènere i les Drogodependències
2025-07-24

El contingent de 1.000 dorsals per a la VI Volta a Peu de Burjassot contra la Violència de Gènere i les Drogodependències, que tindrà lloc diumenge que ve 22 de novembre, ha quedat cobert i esgotat. No obstant açò, aquesta circumstància no és excusa per a no eixir aqueix dia a córrer per Burjassot, en aquesta carrera urbana i solidària que un any més s’ha organitzat, amb el lema De qui depén? Depén de tu, des de la Regidoria de Polítiques d’Igualtat i Espai Dona, dirigides per Lluna Àrias, amb la col·laboració de la Regidoria d’Esports, dirigida per Manuel Pérez Menero i la UPCCA (Unitat de Prevenció de Conductes Addictives de l’Ajuntament de Burjassot).

Així, totes aquelles persones que ho desitgen, poden acudir a córrer sense dorsal ja que es tracta de passar un matí divertit i saludable amb un únic objectiu: la reivindicació de la fi de la violència de gènere i també de les drogodependències.

Els dorsals per a totes aquelles persones que s’han inscrit, poden arreplegar-se, fins al 19 de novembre, en la seu d’Espai Dona (C/ Colom, 40, Burjassot), de 9 a 14 h.

La carrera, com és habitual, tindrà un recorregut total de 4km, el qual discorrerà per les principals vies de Burjassot. Tant l’eixida, que serà a les 11 h, com la línia de meta, estaran situades en la Plaça de l’Ajuntament.